## Tilbagevendende mini-edit-a-thoner.
Jeg overvejer om vi skulle indføre tilbagevendende mini-edit-a-thoner, forstået som fysiske træf, hvor vi redigerer nogle på forhånd udvalgte artikler; det tilbagevendende består i at vi netop laver en serie af dem - for eksempel seks på et år - og mini- hentyder til at vi fokuserer på wikipedianere og emnerne, og ikke gør nogen særlig indsats for at inddrage fagfolk. Vores edit-a-thon-erfaringer med fagfolk er at de som oftest ikke har ret meget tid, når vi andre har det. Derfor er det nok snedigere at holde dem ude af succeskriterierne. De skal naturligvis være velkomne til at være med og til at komme med indspark - de dukker op, hvis de vil og kan. For at gennemføre det, skal vi låne lokaler med internet (gerne trådløst) og afklare nogle emner. -- () 20. feb 2014, 00:29 (CET)
